Tütək səsi (film)

Tütək səsi — rejissor Rasim Ocaqovun filmi.Ramilə. 35 yaşlı "Tütək səsi": Bu film Rasim Ocaqovun rejissor kimi ilk və ən çox sevdiyi filmdir //Mövqe.- 2011.- 29 yanvar.- S. 13. 1976-cı ildə premyerası baş tutan "Tütək səsi" İsa Hüseynovun "Saz" və "Tütək səsi" əsərlərinin əsasında ekranlaşdırılıb.

 Məzmun 
Kinopovestdəki hadisələr İkinci Dünya müharibəsi illərində Azərbaycan kəndlərinin birində gərgin zəhmət, ümumxalq birliyi, eyni zamanda mürəkkəb insan münasibətləri mühitində cərəyan edir. Bu kənddə hər bir evdə müharibənin nəfəsi duyulur. Qadınlar və uşaqlar cəbhəyə getmiş ərlərin, ataların, oğulların yerinə çöl işlərini görürlər.

Filmdə həyat da, məhəbbət də, sarsıntı da, sevinc də var.

 Festivallar və mükafatlar 
 1976-cı ildə Frunzedə (indiki Bişkek) IX Ümumittifaq kinofestivalı
 Ssenari müəllifi İsa Hüseynova Qırğızıstan Yazıçılar İttifaqının diplomu və prizi verilmişdir.

 Film haqqında 
 Film qrim rəssamı Elbrus Vahidovun kinoda ilk müstəqil işidir.
 Film aktyor Ötkəm İsgəndərovun kinoda ilk işidir.
 Film yazıçı İsa Hüseynovun "Tütək səsi" və "Saz" povestlərinin motivləri əsasında ekranlaşdırılmışdır.
 Filmdə kənd camaatının tarladan qayıtması səhnəsində 500 nəfər iştirak etmişdir.
 Filmdə İsfəndiyar kişinin sazda ifa etdiyi hava "Ruhani"dir. Bu epizod 9 dubla çəkilmişdir. Aktrisa Xalidə Quliyevanın dediklərinə görə İsfəndiyar kişini canlandıran Məmmədrza Şeyxzamanov hər dublda həqiqətən ağlayırmış.
 Natura çəkilişləri (Qusarın Xuray, Əniğ, Urva və digər kəndlərində çəkilib), kütləvi səhnələrdə kənd əhalisinin (500 nəfərə yaxın kənd sakini) iştirakı, real portret planlar əhvalata dokumental ton gətirir.
 "Tütək səsi" Rasim Ocaqovun "Qatır Məmməd"dən sonra ikinci tammetrajlı bədii filmidir. O, Cəbrayıl rolunda Qatır Məmməd obrazına çəkdiyi Şahmar Ələkbərovu görmək istəyirdi. Çəkilişlər başlananda Şahmar Ələkbərov ağır xəstələnir. Ona görə rejissor moldavan aktyoru Mixail Volontiri dəvət edir. Onun personajını isə Şahmar Ələkbərov səsləndirib.
 Tapdıq rolunun ifaçısı Akif Əli uzun müddət Azərbaycan Respublikası Nazirlər Kabinetinin mətbuat xidmətinin rəhbəri işləyib.
 Cəbrayılla Sayalının evinin qarşısındakı səhnə milis maşınlarının nəzarəti altında çəkilib. Kənd camaatına elə gəlib ki, aktyor doğrudan da əsgər namusuna sataşıb. Ona görə Volontiri döymək istəyiblər.
 Filmdəki "Ürfani" ("Ruhani") aşıq havasının ifaçısı Aşıq Hüseyn Saraçlıdır (1916–1987).

 Filmin heyəti 

 Film üzərində işləyənlər 
 Ssenari müəllifi: İsa Hüseynov
 Quruluşçu rejissor: Rasim Ocaqov
 Quruluşçu operator: Teyyub Axundov
 Quruluşçu rəssam: Elbəy Rzaquliyev
 Bəstəkar: Aqşin Əlizadə
 Səs operatoru: Akif Nuriyev
 Rejisor: Ramiz Əliyev
 Operator: R. Silonyan
 Qrim rəssamı: Elbrus Vahidov
 Montaj edən: Gülşən Səlimova
 Rejissor assistenti: Cəfər Əsədov, Aydın Mahmudbəyov, S. Kaşiyev, E. Muradova
 Rəssam assistenti: Fikrət Ələkbərov
 Operator assistenti: Rəsul Bayramov (R. Bayramov kimi)
 Redaktor: Fərman Kərimzadə
 Filmin direktoru: Əli Məmmədov
 Kadrarxası mətn: Həsənağa Turabov

 Rollarda 
 Akif Məhərrəmov (Akif Əli) — Tapdıq
 Mixail Volontir — Cəbrayıl
 Məmmədrza Şeyxzamanov — İsfəndiyar kişi
 Yusif Vəliyev — Qılınc Qurban
 Liya Eliava — Sayalı
 Səfurə İbrahimova — İsmət
 Xalidə Quliyeva (Xalidə Qasımova kimi) — Milli
 Şükufə Yusupova — Tutu
 Ötkəm İsgəndərov — Nuru
 Sadıq Hüseynov — Rza
 Süsən Məcidova — Suğra xala
 Gümrah Rəhimov — Muxtar
 E. Paşayev
 Zemfira Sadıqova — Xədicə
 K. Rəsulova
 Z. Fətəliyeva
 Aqşin Rəsulov
 Vaqif Mustafayev
 İ. Babayev
 Muxtar Avşarov
 Sədaqət Zülfüqarova — kənd sakini
 Səmayə Musayeva
 M. Rəsulzadə
 F. Məmmədov
 Məmmədsadıq Nuriyev — Səlim
 Sadıq Həsənzadə — Zahid
 Gəray Əlibəyov
 Şamil Süleymanov — Cümrü
 Cəvahir Bayramova — kənd sakini
 Şəmsi Şəmsizadə — Tahir

 Filmi səsləndirənlər 
 Rasim Balayev — Nuru (Ötkəm İsgəndərov) (titrlərdə yoxdur)
 Şahmar Ələkbərov — Cəbrayıl (Mixail Volantir) (titrlərdə yoxdur)
 Əminə Yusifqızı — Sayalı (Liya Eliava) (titrlərdə yoxdur)
 Ofeliya Sənani — İsmət (Səfurə İbrahimova) (titrlərdə yoxdur)
 Səməndər Rzayev — Muxtar (Gümrah Rəhimov) (titrlərdə yoxdur)
 Əzizağa Qasımov — Zahid (Sadıq Həsənzadə) (titrlərdə yoxdur)
 Ramiz Məlikov — Tapdıq (Akif Məhərrəmov) (titrlərdə yoxdur)
 Həsənağa Turabov — Rəhman (titrlərdə yoxdur)

 İstinadlar 

 Mənbə 
 Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13.
 Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 32; 304; 511.
 M. Əmrahov. "Müharibə illərinin kino salnaməsi (1941–1945-ci illər)". //Təhsil, mədəniyyət, incəsənət.- 2004.- № 1.- səh. 126–129.
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 180; 220–223; 227–232; 268.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.
 Sevda Sultanova "Cəbrayılla Sayalını NKVD məcburi evləndiribmiş – "Tütək səsi"nə çəkilməyənlər" Kulis.az
 Kərimov Hafiz. "Ürfani" havalarının variantlarına dair". Konservatoriya jurnalı, N:1–2(47), Bakı-2020

 Xarici keçidlər 
 Filmi izlə
 "Tütək səsi"nin Millisi: "O kadr milis maşınlarının nəzarəti altında çəkildi" – MÜSAHİBƏ

 Filmin musiqisi 

Kateqoriya:1975-ci ilin Azərbaycan filmləri
Kateqoriya:Dram filmləri
Kateqoriya:Rasim Ocaqovun filmləri
Kateqoriya:Ədəbi əsərlərin ekranlaşdırılması
Kateqoriya:Böyük Vətən müharibəsi haqqında filmlər
Kateqoriya:"Azərbaycanfilm" filmləri
Kateqoriya:SSRİ-nin ağ-qara filmləri